3. TRANSPORTNI PROBLEMI


LINEARNOGA PROGRAMIRANJA

3.1. TEORIJSKE OSNOVE

Problem transporta javlja se u praksi u različitim oblicima ovisno o broju vrsta jedinica koje se prevoze ili raspoređuju, broju vrsta i tipova prije-voznih sredstava te broju ishodišta i odredišta ili pak načinu prijevoza tereta (o tome detaljnije vidjeti u radu Z. Zenzerović i S. Bešlić [  ] ).

U ovom je poglavlju obrađena jedna vrsta transportnih problema koja se naziva klasičnim problemom transporta i koja je sa stajališta operacijskih istraživanja definirana na sljedeći način:


Transportni problem je takva vrsta problema za koji je potrebno programirati prijevoz, odnosno odrediti broj homogenih (istovrsnih) jedinica (tereta, predmeta, osoba, …) koje treba prevesti, odnosno rasporediti iz više ishodišta (mjesta gdje se nalaze jedinice) na više odredišta (mjesta na kojima se podmiruje potražnja, odnosno zadovoljava zahtjev) s ciljem da troškovi prijevoza (ili udaljenost, vrijeme, …) budu minimalni, odnosno iznosi prihoda (dobiti, …) maksimalni. Pritom treba uzeti u obzir da ponuda pojedinih ishodišta ne smije biti premašena i da potražnja svih odredišta treba biti zadovoljena. 

Primjerice, 
Prema obliku kojim su matematički izraženi, u ovom su poglavlju prikazani transportni problemi linearnog programiranja, a to su transportni problemi kod kojih su funkcija cilja kao i ograničenja izraženi u obliku linearnih funkcija, za razliku od transportnih problema nelinearnoga pro-gramiranja kod kojih su u matematičkom modelu nelinearne veze.

Svakom transportnom problemu pripada odgovarajuća matrica transporta koja izgleda ovako:

Oznake u matrici:

m –
ukupan broj ishodišta (otpremnih postaja);   i – redni broj ishodišta,

i = 1,2,…,m
n  –
ukupan broj odredišta (prijemnih postaja);  j – redni broj odredišta,

j = 1,2,…,n
cij –
trošak prijevoza (udaljenost, vrijeme ili iznos prihoda, dobiti) jedne jedinice na relaciji od i-tog ishodišta do j-tog odredišta 

xij –
količina (ili iznos) koju treba prevesti, prenijeti ili rasporediti iz i-tog ishodišta u j-to odredište

ai –
količina koja se raspoređuje iz pojedinih ishodišta (ponuda ishodišta)

bj –
količina koja je potrebna pojedinom odredištu (potražnja odredišta).

Na temelju matrice transporta postavlja se matematički model koji se sastoji od funkcije kriterija i ograničenja.

Matematički model transportnog problema glasi:

uz ograničenja

Model u kojem je 

odnosi se na zatvoreni transportni problem, za razliku od otvorenog transportnog problema za koji je ukupna ponuda svih ishodišta veća ili manja od ukupne potražnje (

Transportni se problemi rješavaju različitim metodama: analitičkom metodom, simpleks metodom ili pak specijaliziranim metodama za rješavanje transportnog problema.

Jednostavniji transportni problemi reda 2×2, odnosno 2×3 (ili 3×2) rješavaju se analitičkom metodom.

Iz matematičkog je modela vidljivo da je razmatrani problem transporta problem linearnog programiranja koji se može rješavati, kao i svaki drugi problem linearnog programiranja, pomoću simpleks metode.

Simpleks metoda ovdje nije objašnjena iz razloga što je ta metoda u literaturi o linearnom programiranju detaljno opisana (vidjeti [  ], [  ], [  ] u popisu literature) te činjenice da je zbog velikog broja varijabli (m×n, gdje je m ukupan broj ishodišta, a n ukupan broj odredišta) rješavanje trans-portnog problema pomoću simpleks metode dugotrajno i ne preporuča se za ručno rješavanje problema.

Navedeni su razlozi utjecali da su za rješavanje transportnih problema razvijene specijalizirane metode rješavanja. One se mogu svrstati u dvije skupine:

1) Metode za postavljanje početnog programa

2) Metode za testiranje programa i dobivanje optimalnog rješenja,

iako postoje metode koje ne zahtijevaju postavljanje početnog programa, ali zbog složenijeg algoritma nisu uzete u obzir.

Početni se program postavlja pomoću ovih metoda:

· Metoda “sjeverozapadnog kuta” (North West Corner Rule)

· Metoda najmanjih troškova

· Vogelova metoda.

Metodom “sjeverozapadnog kuta”, tzv. dijagonalnom metodom raspo-ređivanje jedinica započinje od sjeverozapadnog kuta matrice transporta, tj. od polja (1,1) u koje se stavlja najveći mogući broj jedinica zavisno od ponude prvog ishodišta i potražnje prvog odredišta. Tim se brojem ili iskoristi ponuda prvog ishodišta ili podmiri potražnja prvog odredišta koje se isključuje iz daljnjeg raspoređivanja. Postupak se nastavlja na preostalim poljima po dijagonali matrice sve do polja (m,n) dok se ne rasporede raspoložive količine svih ishodišta, odnosno ne zadovolje zahtjevi svih odredišta.

Po metodi najmanjih troškova početni se program dobiva stavljanjem najvećeg mogućeg broja jedinica (zavisno od ponude i potražnje) na najpovoljnije polje u matrici transporta, a to je polje s najmanjim, odnosno najvećim cij zavisno od kriterija optimalnosti. Time se ili iscrpi ponuda nekog ishodišta ili podmiri potražnja nekog odredišta, pa se taj redak (ishodište) ili stupac (odredište) “izbacuje” iz daljnjeg raspoređivanja. Postupak se ponavlja sve dotle dok se sve raspoložive jedinice ne rasporede po pojedinim odredištima.

Početni program po Vogelovoj metodi dobiva se ovako:

1) Izračuna se razlika između dva “najmanja” troška (najmanjeg i sljedećeg do njega po veličini) za svaki redak (∆i) i svaki stupac (∆j).

2) Odabire se redak ili stupac s maksimalnom razlikom, bilo ∆i ili ∆j iz točke 1), i u najpovoljnije polje (polje s najmanjim cij) tog retka ili stupca stavlja najveći mogući broj jedinica zavisno od ponude i potražnje. Time se ili iskoristi ponuda nekog ishodišta ili podmiri potražnja nekog odredišta pa se taj redak ili stupac “izbacuje” iz daljnjeg raspoređivanja. 

3) Postupak se ponavlja, tj. vraća na točku 1) sve dotle dok se ne rasporede sve jedinice. Međutim, ako je u točki 2) izbačen stupac iz daljnjeg raspoređivanja, onda se ponovno izračunava samo razlika retka, jer su razlike preostalih stupaca  ostale nepromijenjene, a ako se izbaci redak tada se izračunavaju ponovno samo razlike svakog stupca. Kada se raspoređivanje svede na jedan redak ili jedan stupac ne mogu se računati razlike, ali se zato raspoređivanje obavlja po poljima preostalog stupca ili retka zavisno od vrijednosti cij.

Za kontrolu zbroj jedinica po recima mora biti jednak ponudi pojedinog ishodišta i zbroj jedinica po stupcima potražnji pojedinih odredišta. Vrijednost funkcije kriterija Z predstavlja zbroj umnožaka cijxij za xij ≠ 0, gdje i = 1, … ,m  i  j = 1,…,n.

Usporedba vrijednosti funkcije kriterija Z za početne programe pokazuje razliku između pojedinih metoda: metoda sjeverozapadnog kuta je vrlo jednostavna, ali ne vodi računa o troškovima (elementima cij) pa je često početni program “daleko” od optimalnog rješenja. Vogelova metoda je složenija, ali daje početni program koji je bliži optimalnom rješenju; zato se još naziva i aproksimativnom metodom.

Početni program (postavljen po bilo kojoj metodi) treba testirati, tj. ispitati je li dobiveni program optimalan. Ako to nije slučaj, potrebno je poboljšavati program promjenom baze, odnosno promjenom rasporeda zauzetih polja sve dok se ne postigne optimalno rješenje. Testiranje i poboljšavanje postojećeg programa obavlja se jednom od metoda iz navedene druge skupine, i to:

1) Metodom “skakanja s kamena na kamen” (Stepping Stone Method), odnosno metodom relativnih troškova ili 

2) MODI–metodom.

Obje metode sadrže postupak izračunavanja relativnih troškova 
[image: image8.wmf]¢

c

ij

. Relativni trošak je broj koji pokazuje za koliko će se jedinica smanjiti vrijednost programa Z (kad 
[image: image9.wmf]¢

c

ij

< 0), odnosno povećati Z (kad 
[image: image10.wmf]¢

c

ij

> 0), ili ostati nepromijenjena (kad 

= 0) ako se jedna jedinica prebaci na polje (i, j) za koje se izračunava relativni trošak 

. Promjena vrijednosti funkcije Z izražena je u onim jedinicama u kojima su zadane vrijednosti cij (trošak, prihod, vrijeme, udaljenost, i sl.). Promjena baze odnosi se na jedinice koje se nalaze u matrici transporta i izražene su u naturalnim ili vrijednosnim jedinicama zavisno od sadržaja problema.

Na temelju definicije relativnog troška slijedi da je rješenje transportnog problema optimalno kad su u matrici transporta svi relativni troškovi na nezauzetim poljima pozitivni ili jednaki nuli.

Metoda “skakanja s kamena na kamen” (kamen je xij, tj. određen broj jedinica na nekom zauzetom polju) je postupak kojim se početni program testira izračunavanjem relativnih troškova na nezauzetim poljima u matrici transporta. Relativni trošak se dobije naizmjeničnim zbrajanjem i oduzimanjem jediničnih troškova (cij), počevši od polja za koje se izračunava relativan trošak i dalje nastavlja po poljima koja se nalaze na putanji naizmjeničnog “skakanja” s jednog kamena u nekom retku na kamen u nekom stupcu dok se ne vrati do polja za koje se izračunava relativni trošak. Relativni troškovi s predznakom “–” pokazuju da se program može poboljšati.

Promjena se baze obavlja ovako:

1) Odabire se polje s najvećim negativnim relativnim troškom u apsolutnom smislu jer 

 pokazuje najveći iznos uštede koja se može postići po jednoj jedinici.

2) U polje iz točke 1) stavlja se najmanji negativno označen kamen (to je broj jedinica na nekom zauzetom polju čiji se cij oduzimao pri izračunavanju relativnog troška).

3) Ostalo se kamenje (broj jedinica na zauzetim poljima koja su sudjelovala pri izračunavanju relativnog troška) korigira tako da se od negativno označenih kamena oduzima iznos kamena iz točke 2), a pozitivno označenim kamenima dodaje iznos kamena iz točke 2).

4) Kontrola: Zbroj kamena (vrijednosti xij) u recima i stupcima mora odgovarati ponudi ishodišta i potražnji odredišta. Vrijednost programa Z bit će smanjena za iznos umnoška broja jedinica iz točke 2) i vrijednosti maksimalnog relativnog troška polja iz točke 1) na kojem je obavljena promjena.

Svaka promjena baze iziskuje izračunavanje novoga bazičnog rješenja, odnosno još jedne iteracije. Broj iteracija zavisi od veličine i sadržaja transportnog problema te od metode odabrane za postavljanje početnog programa.

MODI-metoda također testira postavljeni program pomoću relativnih troškova 

 samo što ih izračunava na drugačiji način:

1) Pomoću formule 

2) Pomoću formule 

 izračunavaju se relativni troškovi za nezauzeta polja.
Daljnji postupak testiranja postavljenog programa, promjene baze do konačnog optimalnog rješenja opisan je kod metode skakanja s kamena na kamen.

Otvoreni transportni problem je problem u kojem postoji neravnoteža između ukupne količine ponude ishodišta i ukupne količine potražnje odredišta.

Postoje dva tipa otvorenih transportnih problema (OTP):

1) OTP sa suviškom u otpremi, odnosno kad je 

Standardni oblik matematičkog modela ovog tipa transportnog problema izgleda ovako:

Takav se otvoreni transportni problem rješava tako da se svede na zatvoreni transportni problem uvođenjem novoga fiktivnog odredišta potražnja kojeg sadrži razliku između ukupne ponude i potražnje. Fiktivno odredište Of nalazi se u (n+1). stupcu, a količina koju će primiti označava se sa xi,n+1. Budući da se u ovom slučaju radi o višku kapaciteta ishodišta, to znači da se te jedinice ne prevoze u nijedno odredište pa ne prouzrokuju nikakve troškove prijevoza. Zato su jedinični troškovi prijevoza od svih ishodišta do fiktivnog odredišta  ci,n+1= 0.

Uvođenjem dopunskih varijabli u standardni oblik matematičkog modela dobiva se kanonski oblik matematičkoga modela:

Otvoreni transportni problem sa suviškom u otpremi koristi se pri analizi lokacije nekog ishodišta (skladišta, mjesta proizvodnje, odnosno izvora odakle se raspoređuju jedinice). Budući da je ponuda veća od potražnje optimalno rješenje pokazuje koja se ishodišta mogu eliminirati ili pak moraju smanjiti ponudu, jer su, s obzirom na troškove, nepovoljnija od ostalih ishodišta.

2)
OTP sa suviškom u primitku, odnosno kad je 

Standardni oblik matematičkog modela izgleda ovako:

Kod ovog se tipa otvorenog transportnog problema zatvoreni transportni model dobiva uvođenjem fiktivnog ishodišta ponuda kojeg sadržava razliku između ukupne ponude i potražnje. Fiktivno ishodište If nalazi se u (m+1). retku, a jedinični troškovi prijevoza od tog ishodišta do svih odredišta su, analogno prethodnom tipu otvorenog transportnog problema, cm+1,j = 0. Uvođenjem dopunskih varijabli u model dobiva se kanonski oblik matematičkoga modela:

Otvoreni transportni problem sa suviškom u primanju se koristi pri analizi lokacije nekog odredišta (potrošača, utovarnog mjesta, …). Budući da je potražnja veća od ponude sva odredišta neće biti podmirena, a to znači da će optimalno rješenje pokazati koja se odredišta mogu eliminirati jer su, s obzirom na troškove, nepovoljnija od ostalih odredišta.

Iz navedenog slijedi da otvoreni transportni problem treba najprije prevesti u zatvoreni transportni problem, a zatim ga rješavati pomoću prethodno navedenih metoda za zatvorene transportne probleme.

Pri rješavanju transportnog problema (bilo zatvorenog ili otvorenog) može se pojaviti tzv. degeneracija. Degenerirano bazično rješenje je svako rješenje koje ima manje od (m+n–1) pozitivnih xij. Degeneracija se javlja kad su u transportnom problemu jednake parcijalne sume pojedinih ishodišta, odnosno pojedinih odredišta. Takvo se rješenje ne može poboljšavati i dovesti do optimalnog rješenja prije nego se ne prevede u nedegenerirano bazično rješenje.

Grafički prikaz degeneriranog rješenja može izgledati ovako:



I1

I2

I3

O1

O2

O3

O4

    x11
     x12
        x22     x23
       x33
    x34
Rješenje iz grafičkog prikaza je degenerirano jer broj zauzetih polja xij ne zadovoljava uvjet da broj bazičnih varijabli iznosi (m+n–1). Problem uklanjanja degeneracije sastoji se u pronalaženju polja i broja jedinica koje se smještaju u to polje. Najjednostavnije je na prethodnom grafičkom prikazu povezati ishodište I2 s odredištem O3 (isprekidana linija).

Tim postupkom zadovoljen je uvjet za nedegenerirano rješenje da je broj zauzetih polja (m+n–1), a zatim je potrebno još odrediti vrijednost kamena x23. Taj iznos treba biti toliko malen da ne utječe na vrijednost programa pa se stoga u to polje stavlja nula i u daljnjem postupku se tretira kao i svako drugo zauzeto polje. Na taj je način degenerirano bazično rješenje svedeno na nedegenerirano te se može dalje nastaviti postupak rješavanja problema. U praksi je poznat još jedan način otklanjanja degeneracije pomoću є ( o tome detaljnije vidjeti u [  ],[  ] iz popisa literature).

Originalnom transportnom problemu, kao i svakom problemu linearnog programiranja, pridružen je njegov dual.

Dual transportnog problema dobiva se uvođenjem dualnih varijabli ui za ishodišta i vj za odredišta i izgleda ovako:

uz ograničenja

Za dual transportnog problema ne vrijedi uvjet nenegativnosti jer su u primalu ograničenja u obliku jednadžbi. Varijable duala mogu poprimiti i negativne vrijednosti i pritom ne gube na smislu i uporabljivosti [   ].

Varijable duala nisu jednoznačno određene; to su zapravo potencijali dobiveni rješavanjem transportnog problema pomoću MODI-metode.

Dualne varijable daju odgovor na pitanje kako promjene u matrici transporta djeluju na iznos optimalnog rješenja. Utjecaj promjene ponude (ai) i potražnje (bj) na vrijednost programa, ovisno o vrijednosti dualnih varijabli, može se prikazati u obliku tablice:

	Stavka
	ui > 0
	ui < 0
	vj > 0
	vj < 0

	ai      (
	W    (
	W    (
	-
	-

	ai      (
	W    (
	W    (
	-
	-

	bj       (
	-
	-
	W    (
	W    (

	bj      (
	-
	-
	W    (
	W    (


Na temelju ove tablice moguće je zaključiti kako će promjena ponude ili potražnje utjecati na promjenu vrijednosti programa Z.

Iz toga slijedi da su varijable duala transportnog problema  ui i vj  vrlo značajne za analizu kapaciteta i lokacije ishodišta, odnosno analizu lokacije i potreba odredišta (vidjeti detaljnije u radu [   ] ).

Optimalno rješenje transportnog problema sadrži relativne troškove s predznakom "+" i s vrijednosti 0. Postojanje nula na nezauzetim poljima matrice transporta ukazuje da za promatrani transportni problem postoji još jedno, alternativno optimalno rješenje.

Alternativna rješenja imaju jednaku vrijednost funkcije kriterija samo se međusobno razlikuju prema rasporedu jedinica u matrici transporta. Iz jednog optimalnog rješenja dobiva se drugo, alternativno rješenje promjenom baze na polju s relativnim troškom 0 na isti način kao i u slučaju najvećega negativnog relativnog troška u apsolutnom smislu.

U praksi se pojavljuju posebni slučajevi transportnih problema s homogenim jedinicama, primjerice:

· obvezne ili zabranjene relacije,

· maksimalna vrijednost funkcije kriterija,

· složeni transportni problemi,

· višeindeksni transportni problemi,

· višefazni transportni problemi, i sl. te

· problemi linearnog programiranja koji se prema sadržaju ne odnose na problem prijevoza, ali se mogu transformirati u probleme transporta.

Obvezne relacije

Ako se neke jedinice (teret, predmeti, osobe,…) moraju ili žele usmjeriti prema nekim odredištima, u tom se slučaju radi o tzv. "obveznim" relacijama, tj. relacijama koje obvezno moraju biti uključene u optimalno rješenje promatranog problema. Taj je cilj moguće postići, suprotno od "zabranjenih" relacija, tako da se "obveznim" relacijama pridruže najniži mogući jedinični troškovi, a to su vrijednosti 0.

Zabranjene relacije

Ako se neke jedinice (teret, predmeti, osobe,…) ne mogu ili ne žele uputiti na neko odredište, ili pak ne postoji mogućnost povezivanja nekog ishodišta s nekim odredištem, u tom se slučaju radi o tzv. "zabranjenim" relacijama. Matematički model mora voditi računa da "zabranjena" relacija ne uđe u optimalno rješenje. To je moguće provesti tako da se "zabranjenim" relacijama pridruže jedinični troškovi s proizvoljno velikim brojem M (umjesto M može se uvrstiti po volji odabrani velik broj, veći od ostalih jediničnih troškova u matrici transporta) koji će destimulirati da na tim relacijama u optimalnom rješenju vrijednosti varijable xij budu veće od 0.

Maksimalna vrijednost funkcije kriterija

Složeni transportni problemi

Višeindeksni transportni problemi

Višeindeksni transportni problem (VITP) je problem linearnog programiranja za koji treba odrediti vrijednosti xijk (onda je to troindeksni transportni problem), gdje je i = 1,…,m; j = 1,…,n; k = 1,…,l , tj. broj jedinica koje se prevoze, odnosno raspoređuju iz  i-tog ishodišta u  j-to odredište pomoću  k-tog prijevoznog sredstva s ciljem da se postignu minimalni troškovi prijevoza.

U teoriji operacijskih istraživanja razrađene su metode za ručno rješavanje VITP, i to metode za postavljanje početnoga programa, a zatim dalje metode za testiranje programa i dobivanje optimalnog rješenja.

Međutim, u radu Z. Zenzerović [   ] autorica predlaže umjesto prethodno navedenih metoda uporabu simpleks metode jer, zahvaljujući razvoju programske podrške, postupak izrade pojedinih iteracija ne predstavlja veći problem, a simpleks metoda omogućuje, za razliku od drugih metoda, i postoptimalnu analizu.

Višefazni transportni problemi

Dvo ili višefazni transportni problem je vrsta transportnog problema kod kojeg se jedinice ne prevoze, odnosno raspoređuju direktno od ishodišta do odredišta, već posredno preko raznih "međustanica", odnosno čvorova. Primjerice, prijevoz robe iz proizvodnih centara do skladišta, a zatim do potrošača; uvoz tereta sa stranih tržišta morskim putem do luke, iskrcaj i nastavak prijevoza cestovnim ili željezničkim putem do korisnika; i sl.

Višefazni transportni problemi rješavaju se na dva načina. Prvi je način da se višefazni proces raščlani na određen broj faza, a tada svaka faza rješava sama za sebe da bi se na kraju zbrojili rezultati svih faza promatranog transportnog procesa. Drugi je način da se sve faze višefaznog procesa spoje u jedan jedinstveni transportni problem. Prvi način bi trebalo odbaciti jer zbroj parcijalnih optimalnih rješenja (optimalnih rješenja pojedinih faza) je najčešće nepovoljniji od globalnog optimuma jedinstvenoga transportnog problema.

Dvo i višefazni transportni problemi rješavaju se Orden-Mašovom metodom prema kojoj se za sve faze jednog problema sastavlja jedna matrica transporta i time višefazni problem svodi na klasičan transportni problem. O načinu rješavanja takvih problema vidjeti u radovima [  ], [  ], [  ], [  ], [  ], [  ] iz popisa literature.

